# pelec'h
## Brezhoneg
### Etimologiezh

    Diwar ar ger goulenn pe hag an anv-kadarn lec'h.

### Adverb

pelec'h /peˈlɛx/, /ˈpal/, /ˈpalə/, /ˈpala(ʁ)/, /ˈplɛʁ/, /ˈplɛχ/, /ˈpɛlɛɦ/
* En ur goulenn eeun :
** « [...], rak gourc'hemennet eo bet din gant al lonker Jdanov kregiñ fennozh gant va micher jubennour, ha pelec'h 'ta ?...er vordell ! » — (Jarl Priel, Amañ hag Ahont, Al Liamm, 1957, p. 22.)
** — [...], ha pelec'h e kavo un aer yac'haus evel aer ar c'hoad, amañ ? [...]... — (Jakez Riou, Geotenn ar Werc'hez ha danevelloù all, Al Liamm, 1957, p. 16.)
** — Amañ emaint, Aotroù ! — Pelec'h 'ta ? — (Jarl Priel, An Teirgwern Pembroke, Al Liamm, 1959, p. 29.)
** Pelec'h a zo (ez eus) hini ebed aze ken koant hag an diou-mañ ? — (Jules Gros, Le trésor du breton parlé Troisième Partie, 1974, p. 132.)
** Mes pelec'h kaout ar bizoù-se evit rentiñ anezhañ d'e berc'henn ? — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 25.)
** — Pelec'h emañ ar vag-savetaj 'ta, a c'houlennas ar c'habiten ouzh an daou vartolod. — (Goulc'han Kervella, Brezel ar Rigadell, Al Liamm, 1994, p. 26.)
** Pelec'h oc'h bet ? — (Jules Gros, Le trésor du breton parlé Troisième Partie, 1974, p. 157.)
** Pelec'h out(-te) ganet ? — (Jules Gros, Le trésor du breton parlé Deuxième Partie, 1970, p. 173.)
* en ur goulenn ameeun
** “Ma,” eme Mamm, “me ’garje, memes tra, gouzout pelec’h en em gav bremañ ! ...” — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 38.)
** - N'ouzoc'h ket pelec'h emañ Sant-Riwal ? — (Goulc'han Kervella, Brezel ar Rigadell, Al Liamm, 1994, p. 23.)
** « Ya ! me oar pelec'h ez eus kaeroc'h ! » — (G. MILIN, Gwechall-goz e oa..., Kemper, 1924, p. 48.)
** Setu pelec'h e teskas emichañs an tu d'aozañ boued-Aotronez. — (Jarl Priel, Va Zammig Buhez, Al Liamm, 1954, p. 12.)
* gant ar verb mont, e-lec'h da belec'h:
** ... : den ne ouias pelec'h e oa êt. — (Erwan ar Moal, Pipi Gonto, Kemper, 1925, p. 3.)
** Ha n'ouzon ket pelec'h all c'hoazh ez ae da gannañ. — (Jules Gros, Le trésor du breton parlé Deuxième Partie, 1970, p. 15.)

#### Gerioù heñvelster

* e-men
* men

#### Troioù-lavar

* a belec'h, a-belec'h
* da belec'h
* daoust pelec'h
* dre belec'h
* e pelec'h
* eus pelec'h
* pelec’h ar bed
* pelec'h ar c'hast
* pelec'h an diaoul
* pelec’h ar varn
* pelec'h bennak
* pelec'h emañ
* pelec'h emañ an dalc'h ?
* pelec'h ez eus

#### Divinadelloù

* N'ouzout ket pelec'h ema toull ar c'hi e-ti ar person ? – Dindan e lost. — (Jules Gros, Le trésor du breton parlé Troisième Partie, 1974, p. 334.)

#### Troidigezhioù

* alamaneg : wo
* saozneg : where
* galleg : où
* italianeg : dove
* kembraeg : pa le , ble
* spagnoleg : dónde

### Daveoù

Roll an daveoù :
* ↑ E Plouziri, "pelec'h" pe "pelec'h" distaget /peˈlɛx/, Banque Sonore des Dialectes Bretons
* ↑ E Molan ha Tregon, "pelec'h" pe "pal/pale" distaget /ˈpal/ pe /ˈpalə/, Banque Sonore des Dialectes Bretons
* ↑ E Tregon, "pelec'h" pe "palac'h" distaget /ˈpala/ pe /ˈpalaʁ/, Banque Sonore des Dialectes Bretons
* ↑ E Nizon hag en Dre-Nevez, "pelec'h" pe "plèc'h" distaget /ˈplɛʁ/, Banque Sonore des Dialectes Bretons
* ↑ E Sant-Riwal, Laz ha Plounez, "pelec'h" pe "plec'h/plèc'h" distaget /ˈplɛχ/, Banque Sonore des Dialectes Bretons
* ↑ E Servel, "pelec'h" pe "plèc'h" distaget /ˈpɛlɛɦ/ pe /ˈpɛlɛχ/, Banque Sonore des Dialectes Bretons